solskinnsoppdatering. – AnaMe – Aslaug Olettes musikalske dagbok –
Det har visst vært en nydelig høstdag i dag. Det forteller i hvert fall nær sagt alle stausoppdateringer her på nettet. Dessverre har det i virkeligheten gått meg flere hus forbi.
Jeg har nemlig. Som så ofte før på denne tiden av året. Befunnet meg inntullet i pledd, mens jeg har drukket te jeg ikke egentlig liker, men har hørt er sunn og på alle vis helsebringende. Mer liggende enn sittende, har jeg så lest fantasy som ikke krever annet enn at jeg klarer bla til neste side. Alt i et ikke helt fånyttes forsøk på å bli bedre. Og slett ikke så galt som det kan høres ut.
Som det heller ikke er så galt å ha gått glipp av solskinnet ute. Når jeg nå kan finne frem og lytte til fortryllende Sunshine fra Smoke Faires her inne.